สวัสดีคับคุณ ขอสอบถามหน่อยครับ ผมเป็นวัณโรคต่อมน้ำเหลืองที่คอ เเล้วก้อนที่คอมันได้เเตกมาเป็นหนอง จึงกรีดระบายหนองเพิ่ม ทีนี้ผมต้องไปล้างแผลทุกวัน ผมอยากทราบว่า แผลของการกรีดที่คอ ใช้ระยะเวลานานมากมั้ยครับ เเล้วมันจะหายช้ากว่าคนปกติใช่มั้ยครับ เพราะผมเป็นวัณโรคต่อมน้ำเหลือง หรือว่าหายตามปกติ ตามอาการของคนทั่วไปหรอครับ การกินยาTB มีผลข้างเคียงเรื่องเจ็บข้อต่างๆมั้ยครับ พอดีผมเริ่มเจ็บตรง เเถวหัวข้อต่อกระดูกไหปลาร้า เเละมีอาการบวมร่วมด้วย อยากทราบว่าเป็นผลข้างเคียงจากยา หรือว่าเป็นที่วัณโรคต่อมน้ำเหลืองหรอครับ ยังไงคุณช่วยแนะนำผมหน่อยนะครับ ขอบมากๆครับ 🙏🙏🙏
สวัสดีค่ะ แผลที่เกิดจากผ่าฝีวัณโรคต่อมน้ำเหลืองนั้นสามารถดูแลได้เหมือนแผลทั่วไป ถ้าเป็นแผลผ่าตัด แพทย์จะใช้เครื่องมือที่ผ่านการฆ่าเชื้อมาแล้ว โอกาสแผลติดเชื้อมีน้อย สามารถทำแผลภายนอก และรับประทานยาแก้ปวดในช่วงแรกได้ ระยะเวลาควรจะประมาณ 1-2 สัปดาห์ ควรจะทุเลา การเป็นวัณโรคไม่ได้ส่งผลต่อการหายช้าหรือเร็วของแผลค่ะการกินยารักษาวัณโรคนั้น ผลข้างเคียงหลักๆจากยาเป็นเรื่องของตับอักเสบค่ะ ส่วนเรื่องอาการปวดบวมตามข้อดังกล่าวมานั้นพบได้น้อยมากๆ และไม่ใช่อาการของวัณโรคต่อมน้ำเหลืองได้โดยตรง แนะนำพักการใช้งานข้อที่ปวด รับประทานยาแก้ปวดได้เบื้องต้น ถ้าไม่ดีขึ้น ควรแจ้งแพทย์ที่ดูแลให้ทราบอีกครั้งค่ะ